Атырауда бір күнде әрқайсысы 290 орындық үш балабақша қолданысқа берілді
DATE: 22:25, 22 Желтоқсан 2023 | GMT +5
TITLE: Атырауда бір күнде әрқайсысы 290 орындық үш балабақша қолданысқа берілді
URL: https://kaz.inform.kz/news/atirauda-br-kunde-arkaysisi-290-orindik-ush-balabaksha-koldaniska-berld-68f81a/
META: DATE: 22:25, 22 Желтоқсан 2023 | GMT +5
TOTAL WORDS: 201
AUTHOR(S):
TEXT: Жаңа балабақшаның бірі – Атырау қаласына іргелес орналасқан Ақжар-2 елді мекенінде орналасқан «Ақжелкен». Ал, «Болашақ» және «Бәйтерек» балабақшалары мұнайлы шаһардың А. Байтұрсынов пен Белинский көшесінде ашылды. Әр балабақша 290 орынға арналған. Фото: Атырау облысының әкімдігі. «Мемлекетіміздің басты ұстанымы – балаларға сапалы білім, саналы тәрбие алуына қолайлы жағдай жасау. Президенттің балабақша мен мектептердің санын көбейту жөніндегі тапсырмасына орай облыстағы балабақша санын көбейтіп жатырмыз. Алдағы бес жылда 2-6 жастағы балалар үшін 8 мыңға жуық орны бар бөбекжайлар салуды жоспарлап отырмыз. Балаларға сапалы білім мен ұлттық тәрбие беретін осындай жобалар ары қарай да жалғасады», -деді облыс әкімі Серік Шәпкенов. Фото: Атырау облысының әкімдігі. Балабақшалардағы асхана, жатын бөлме, ойын, логопед және психолог, педагогтер бөлмелері, спорт залы заманауи құрал-жабдықтармен қамтылған. Асханадағы тағамдар санитарлық талапқа сай тоңазытқыштарда сақталады. Ал дәрігер бөлмесінде балаларға алғашқы көмек көрсетуге қажетті дәрі-дәрмектің бәрі бар. Әр балабақшада 26 адам жұмыс істейді. Ал, балалар 12 топ ашылған. Онда балалар кіші және үлкен топтарға бөлінеді. Фото: Атырау облысының әкімдігі. «Осы кезге дейін мемлекет-жекеменшік әріптестігі аясында 870 орындық үш балабақша ашылды. Жыл аяғына дейін тағы да 890 баланы қамтитын үш балабақша ашылып, қажеттілік 15, 2 пайызға азаяды», -деді Серік Шәпкенов. Еске сала кетелік, бұған дейін Құлсары қаласында үш жыл салынған 75 орындық аурухана ашылғанын жазған болатынбыз
